Вежа базілікі

**Базіліка святога Георгія** (чэшск.: Bazilika svatého Jiří) — найстарэйшая захаваная царква на плошчы Святога Георгія  (чэшск.) (бел. ў Пражскім Градзе.

Аднанефная базіліка была закладзена Ураціславам I у 920 годзе ў гонар Святога Георгія для захоўвання рэштак Святой Людмілы Чэшскай. У 973 годзе царква была істотна пашырана за кошт прыбудовы абацтва бенедыкцінаў, прысвечанага таму ж святому. У 1142 годзе базіліка істотна пацярпела падчас буйнога пажару, але за кароткія тэрміны была адноўлена амаль у першародным выглядзе, за выключэннем фасада і некаторых мастацкіх дэталяў унутранага ўбрання. Былі дабудаваны дзве апаковыя раманскія вежы з строенымі вокнамі. Вузейшую паўночную вежу звалі Евай, шырэйшую, Адамам. Паўднёвая вежа была ўзведзена на месцы, дзе некалі стаяла капэла Найсвяцейшай Дзевы Марыі, якая, верагодна, і была месцам пахавання Св. Людмілы.

Прыбудаваная да базілікі гатычная капліца прысвечана святой Людміле Чэшскай, рэшткі якой захоўваюцца ўнутры, і датуецца XIII ст. Паўднёвы бок прылягае да апсіды. Каменная грабніца была створана Петэрам Парлерам у XIV ст. па замове Карла IV. Паўднёвы фасад уяўляе сабой раманскую сцяну, якая абрамляе па-майстэрску выкананы ў 1515 г. Бенедыктам Рыдам рэнесансны партал. Перабудаваны Парлерам заходні фасад быў пазней абліцаваны чырвонай цэглай у стылі барока.

Галоўны фасад будынка, выкананы ў стылі барока, датуецца канцом XVII стагоддзя меркавана архітэктарам Франчэска Караці. Скульптуры на фасадзе стварыў Ян Бендл. У 1718—1722 гадах чэшскім архітэктарам Францішкам Максіміліянам Канькай была дабудавана капэла Святога Яна Непамуцкага, скляпенне якой упрыгожана фрэскай *Апафеоз Св. Яна Непамуцкага*, якая прыпісваецца В. Райнеру. Скульптуру святога і анёлаў стварыў Фердынанд Максіміліян Брокаф. У базіліцы знаходзяцца магілы яе заснавальніка Ураціслава I, і яго ўнука Баляслава II Набожнага. 

Сённяшні выгляд, які ў значнай меры адпавядае базіліцы XII стагоддзя, абавязаны ажыццёўленай у 1887—1908 гадах рэканструкцыі ў стылі пурызму па праектах архітэктара Францішка Маха.

Галерэя
-------

* Выгляд з сабора Святога Віта ў 1867 годзеВыгляд з сабора Святога Віта ў 1867 годзе
* Выгляд з сабора Святога Віта ў 2005 годзеВыгляд з сабора Святога Віта ў 2005 годзе

Гл. таксама
-----------

* Кляштар Святога Георгія, Прага

Зноскі
------

1. ↑  archINFORM — 1994. Праверана 31 ліпеня 2018.<a href='https://wikidata.org/wiki/Track:Q265049'></a>
2. ↑  Deset století architektury — 1997.<a href='https://wikidata.org/wiki/Track:Q11774636'></a>
3. 1 2 3 4  Прага. — Флоренция: Bonechi, 2009. — (Золотая книга). — ISBN 978-88-476-2412-2.
4. ↑  Bazilika sv. Jiří - Prague Welcome  (чэшск.)

Бібліяграфія
------------

* J. Staňková, J. Štursa, S. Voděra, Pražská architektura. Významné stavby jedenácti století, Praha 1991.
* Stephen Brook, 2003, Przewodnik National Geographic Praga i Czechy, National Geographic, ISBN 83-89019-50-7.
* Zd. Buříval, *Staletá Praha*, Sborník Pražského střediska státní památkové péče a ochrany přírody, Orbis, Praha, 1965
* J. Burian, J. Svoboda, *Pražský hrad*, Olympia, Praha, 1976

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Базіліка Святога Георгія**
* Базіліка Святога Георгія - Prague-wiki Архівавана 27 сакавіка 2016.
* St. George's Basilica At Prague Castle Prague travel guide & tourist information service

|  |  |
| --- | --- |
| ⚙️   Нарматыўны кантроль | LNB: 000308891 · SUDOC: 094342458 · VIAF: 153577694 |